Crkva Preobraženja Hristovog u Klepcima (Čapljina)
Crkva Preobraženja Hristovog u Klepcima,  u općini Čapljina,  Bosna i Hercegovina, crkva je Srpske pravoslavne crkve, i pripada Eparhiji zahumsko-hercegovačkoj i primorskoj. Crkva je proglašena za nacionalni spomenik BiH.  Crkva je nacionalni spomenik sa zgradom škole i grobljem.

Istorija 
Pravoslavna crkva u Klepcima potječe iz  16. stoljeća i jedna je od zadužbina srednjevjekovne porodice Hrabreni-Miloradovići u Hercegovini. 

Crkva obnovljena je 1857. godine.  U crkvenoj zgradi, situiranoj sjeverno od objekta crkve, 1857. godine počela je sa radom prva srpska škola u ovom kraju. Godine 1919. je dozidan kat na ovom objektu, a 1930. godine u ovom objektu počinje sa radom narodna osnovna škola. 

Za vrijeme Drugog svjetskog rata, 1942. godine, spaljeni su ikonostas, freske, ikone, bogoslužbeni predmeti, crkvene i matične knjige i arhiv, a crkva bila je razorena. Tokom 1947. godine, crkva obnovljena je. Objekti crkve i škole su 1992. godine potpuno srušeni.
 
Ponovo je obnovljena 2015. godine. . U okviru obnove hrama, obavljena su arheološka istraživanja. Pokazalo se da je obnovljena crkva iz 1875, godine izgrađena na temeljima srednjevjekovnog i ranokršćanskog hrama. Došlo se do grnčarije čak iz III vijeka. Otkriveni su srednjevjekovni grobovi sa materijalom koji potiče iz VIII i XIV vijeka. U crkvenom dvorištu nalazi se groblje u kojem se nalazi i nekoliko stećaka, uglavnom u formi ploča, od kojih su neki ukrašeni štitovima i rozetama.

Opis 
Crkva Preobraženja Hristovog u Klepcima je jednobrodna građevina, zidana od tesanog kamena, sa izduženom pravokutnom osnovom unutrašnjih svijetlih dimenzija  3,70 x 8,26 m.

Literatura 
Ljiljana Ševo, Pravoslavne crkve i manastiri u Bosni i Hercegovini do 1978. godine, Biblioteka Baština, Banja Luka, 2002.

Reference

Vanjske veze 
 Eparhija zahumsko-hercegovačka i primorska

Nacionalni spomenici u Čapljini
Č
Eparhija zahumsko-hercegovačka i primorska
Hrabreni Miloradovići